**Obvodná poľovnícka komora**

**so sídlom v Piešťanoch**

P o ď a k o v a n i e

p o ľ o v n í c k y m z d r u ž e n i a m ,

s p o l o č n o s t i a m

**V**ážení členovia OPK a OkO SPZ,

touto cestou Vám v mene oboch organizácií ďakujem za celoročnú spoluprácu, ktorou ste sa ako jednotlivci, alebo združenia aktívne podieľali na nami organizovaných streleckých, ale najmä kynologických podujatiach. Prispeli ste nielen svojim voľným časom, ale aj kvalitou týchto podujatí, ktoré sa mohli uskutočniť vo Vašich revíroch.

Ďakujem aj za poskytnutie priestorov združeniam, ktoré sme počas roka využili na spoločné zasadania.

Žiaľ všetko nevyšlo tak, ako sme si začiatkom roka 2020 naplánovali a veľa akcií sme z dôvodu opatrení museli zrušiť. Aj presadzovanie ,,nepoľovníckych“ návrhov na zmenu a doplnenie zákona o poľovníctve si vyžiadalo snahu nás poľovníkov, ale aj verejnosti o podnet pre petíciu o zachovanie organizovaného poľovníctva na Slovensku.

Aj preto prajem Vám všetkým do budúceho roku 2021 veľa pekných poľovníckych zážitkov a veľa spolupatričnosti v pokračovaní dlhoročnej poľovníckej tradície.

**S**úctou a pozdravom **L**ovu zdar!

Ing. Ladislav Sabo

Predseda OPK V Piešťanoch